Jyllandsposten, 1838-10-01
Undertegnede Committeens Minoritet vil nu undersøge, om og hvorvidt de Fordele ville indtræde, deranprises som følger af Foreningen. De kunne henføres til Besparelse af Tid og Omkostninger, Kraft, Vægt og Betydning hos Folket - Vægt og Betydning hos Kongen. Det vil være let at godtgjøre, at den attraaede Forening vil medføre en Besparelse i Tid. Den kongl. Commissarius har herimod yttret, at den talrige Forsamling medfører vidtløftigere Debatter og Voteringer. Med Hensyn til Debatterne er dog at mærke, at disses Vidtløftighed ikke altid beroer paa et større eller mindre Antal af tilstedeværende Deputerede, men paa Gjenstandenes Natur og paa den større eller mindre Klarhed og Grundighed, hvormed den eller de, som først tale, have udtømt Materien, og i Reglen vil selv den med Gjenstanden fortrolige Deputerede undlade at tale, naar det allerede er lykkedes en tidligere Taler at udtømme Sagen. Og nu er det at formode, at i en Forsamling, der tæller Deputerede fra hele Riget, vil findes et større Antal af Saadanne, som kunne klart og grundigt afhandle enhver Sag. Det er altsaa rimeligt, at Debatterne i den talrigere Forsamling ikke ville blive vidtløftigere. Med Hensyn til Voteringer medgaaer ikke meere Tid i en talrigere Forsamling, naar Voteringen skeer ved at reise sig, men Tid vil endog vindes, forsaavidt alle de Spørgsmaal angaaer, over hvilke der nu paa den Maade stemme i begge Forsamlinger. Derimod er det unægteligt, at Optællingen af Navne ved Committeers Nedsættelse vil medtage længere Tid ved flere end ved færre Stemmesedler, men denne Tidspilde kan undgaaes, og Tid endog spares, naar det tillodes, at Præsidenten og Forsamlingens to Secretairer deelte det didhørende Arbeide med Vicepræsidenten og tvende andre Medlemmer. Endvidere ville Sagerne hurtigere kunne tilendebringes, saa at der vil vindes Tid for en Mængde Sager, der nu paa Mangel af Tid ikke foretages og altsaa ei heller blive Gjenstand for en Petition. J en talrigere Forsamling fra alle Landets Egne vil der findes Flere, der i enhver Sag kunne vælges til med fortrinlig Sagkundskab i Committeer at behandle de forekommende Sager, end nu i adskilte Forsamlinger. Følgen heraf vil være, at det ikke, som nu er Tilfældet, vil blive nødvendigt at overlæsse Enkelte med Arbeide i 10, ja flere Committeer; Sagerne ville, overeensstemmende med 8 75 i Forordningen 15de Mai 1834, i Committeerne fremmes med langt større Hurtighed, vel overveiede Committee=Betænkninger ville hurtigere blive afgivne, og Sagerne altsaa tidligere blive afgjorte. Naar t. Ex. Forsamlingen ved Stemmefleerhed har fundet det nødvendigt at vælge Deputerede, der i nærværende Session ere Medlemmer af Committeen, der er nedsat over det vidtløftige kongl. Lovudkast angaaende Tyverie &c., til, i Forbindelse hermed og med Overværelse af og Deeltagelse i de daglige Debatter, at arbeide i en 8 a 9 andre Committeer, da viser denne Omstændighed tilfulde, hvormegen Tidsbesparelse den ved Forening af Stænderne fremkaldte talrigere Forsamling vilde medføre. At meget længere Tid skulde behøves til de forenede Provindsialstænders Møde, end nu til hver enkelt Forsamling, kan ikke antages, skjøndt vel noget længere Tid vil udfordres end den, een Forsamling nu behøver, da den forenede Forsamling vil have at behandle samtlige Andragender fra Folket, som nu indgives til begge Provindsialstænder, og det er af stor Vigtighed, at disse skjænkes al den Opmærksomhed, de kunne gjøre Fordring paa, som og at de locale Jnteressers Tarv paa ingen Maade maa blive ubemærket. Fremdeles er det fornødent, at det Medlem, der repræsenterer Universitetet, ikke længere, end nødvendigt er, skal være bortkaldt fra sin academiske Virksomhed. Det er endnu mere om at gjøre, at den kongl. Commissarii for Landet vigtige Tid ikke bortødsles. Det er vigtigt, at Stændernes afgivne allerunderdanigste Betænkninger og indgivne Andragender ikke udsættes i længere Tid end høist nødvendigt, og det ikke blot af den Grund, at de af Tidens Fornødenhed fremkaldte Lovbud bør betimeligen publiceres, men ogsaa fordi Folkets Glæde, over Stændernes Virksomhed vil betydelig aftage ved den nu stedfindende Forhaling. Sluttelig bemærkes, at de dobbelte Andragenders Expedition medtager megen Tid for Regjerings-Collegierne.